Zahraničný obchod Austrálie a Číny

Čína je najväčším obchodným partnerom Austrálie. Dôkazom tohoto tvrdenia sú aj produkty a komodity, s ktorými Čína a Austrália obchoduje. Tieto produkty sa pohybujú ročne v hodnote miliárd dolárov.

 Politické a obchodné vzťahy Číny a Austrálie 
Vzťahy medzi Čínou a Austráliou sa začali vyvíjať už v roku 1972. Politické a obchodné vzťahy Číny a Austrálie sa však skutočne rozbehli až po stretnutí austrálskeho premiéra Johna Howarda a čínskeho prezidenta Jiang-Zenmina v novembri 1996. Tieto vzťahy boli neskôr upevnené dokumentom Dohoda o voľnom obchode. 

Vzťahy medzi Čínou a Austráliou narážajú aj na mnohé prekážky. Dôvodom sú rozchody názorov v mnohých politických otázkach alebo napríklad mnohé uštipačné narážky a provokácie či zo strany Číny alebo Austrálie. V dnešnej dobe má na medzinárodné vzťahy veľký vplyv aj pandémia Covid-19.

 Dohoda o voľnom obchode 
Najvýznamnejším aspektom vzťahu Číny a Austrálie je dohoda o voľnom obchode medzi Čínou a Austráliou (ChAFTA). Táto zmluva bola uzavretá 17. 6. 2015. Oficiálne vstúpila do platnosti 20. 12. 2015.

Čína a Austrália nie sú jediné krajiny, ktoré medzi sebou uzavreli takúto dohodu. Podobné dohody má Čína s Novým Zélandom a Austrália s Japonskom a Južnou Kóreou.

 Najvýznamnejšie komodity obchodu Austrálie a Číny 
Čína je obrovská krajina s veľkými zásobami nerastných surovín. Z tohto dôvodu nemá problém s nedostatkom surových materiálov. Napriek tomu je pre Čínu výhodnejšie mnohé suroviny dovážať zo zahraničia. Tu do hry prichádzajú obchodný partneri Číny. Austrália, ako najväčší obchodný partner, obchoduje s Čínou s mnohými komoditami zahŕňajúcich mnoho sfér priemyslu.

Medzi tieto komodity patria napríklad:

Nerastné suroviny:
 železná ruda (patrí medzi najväčšie položky obchodu medzi Čínou a Austráliou, v množstve miliónov ton ročne)
 uhlie (obrovský dopyt zo strany Číny, potrebné pre energetický priemysel, Čína stále využíva uhlie ako hlavný zdroj energie)
 zlato (nevyhnutné pri výrobe elektroniky)
 nikel (rovnako ako zlato, nikel je využívaný najmä pri výrobe elektroniky)

Prírodné suroviny:
 drevo (Čína čelí do určitej miery deforestácii, preto sa spolieha aj na sekundárne zdroje zisku tejto suroviny, ako napríklad zahraničný obchod)
 bavlna (Čina je jedným z obrov textilného priemyslu)
 vlna (Austrália patrí medzi najväčších dodávateľov dobytku, oviec a ošípaných)

Potraviny:
 mäso (najmä hovädzie, jahňacie a bravčové mäso)
 mliečne produkty (syry, ale aj samotné mlieko)
 ryby a mnohé ďalšie morské živočíchy

Alkohol:
 víno

 Obmedzenia a zákazy 
Vplyvom pandémie Covid-19 a všeobecného napätia, čínska vláda vydala mnohé obmedzenia týkajúce sa obchodu s Austráliou. Austrálsky dodávatelia preto čelili zvyšovaniu cla mnohých produktov, obmedzeniu obchodu s konkrétnymi surovinami alebo v niekoľkých prípadoch aj kompletnému zrušeniu dodávok.

Medzi najpodstatnejšie obmedzenia a zákazy patria napríklad:
 úplné zastavenie dovozu hovädzieho mäsa od niekoľkých austrálskych dodávateľov
 prehlásenie o zrušení dodávok austrálskeho dreva z dôvodu prenosu škodcov
 navýšenie cla pri dovoze austrálskej bavlny o 40%, týkajúce sa tovaru prekračujúceho stanovenú kvótu
 zvýšenie anti-dumpingového cla na rozmedzie 115% - 216%

 Vplyv pandémie Covid-19 na zahraničný obchod Číny a Austrálie 
Na zahraničný obchod má vplyv mnoho faktorov, ako napríklad politická situácia krajiny, medzinárodné vzťahy, rôzne obchodné alebo medzivládne dohody a podobne. Jeden s týchto faktorov je aj pandémia Covid-19. Táto pandémia zapríčinila obrovské straty v mnohých sférach ekonomiky a obchodu po celom svete.

Napriek všetkým obmedzeniam, zákazom a dokonca aj pandémii Covid-19, austrálsky zahraničný obchod neutrpel veľké škody. Pri obchode s niektorými produktami sa dokonca hovorí o náraste zisku. Jedným z nich je napríklad železná ruda.

 Referencie 

Kategória:Ekonomika v Austrálii
Kategória:Ekonomika v Číne